En kvindelig ansat på Svenstrupgaard i Svenstrup blev tirsdag aften truet med en kniv af en ukendt gerningsmand. Manden forlangte penge og fik udleveret et mindre pengebeløb. Efter røveriet forsvandt manden i ukendt retning. Politiet var tirsdag aften ude for at lede efter røveren men uden held. Der er tale om en ung mand på mellem 23-25 år. Han beskrives som 170 centimeter høj, han taler dansk og har sort hår og brune øjne. Manden var klædt i mørkt tøj med hættetrøje, og han var maskeret for mund og næse. Det fortæller vagtchef ved Nordjyllands Politi, Åge Pedersen. Har du informationer i sagen kan du kontakte Nordjyllands Politi på telefon 114.
Kort efter halv ni tirsdag aften truede en ukendt mand sig til penge med en kniv mod en kvindelig ansat på Svenstrupgaard.